Keskkonnaamet teatab, et Võru Linnavalitsus on esitanud taotluse vee erikasutusloa nr L.VV/318100 muutmiseks seoses riigihanke"Võru maakonnas asuvate Vagula ja Tamul järve vahelise jõelõigu korrastamine" projekteerimis- ja ehitustööde  teostamisega. Taotletakse vee erikasutusloa punkti 5.2 muutmist tööde teostamise perioodi pikendamise osas alates 15. juulist 2011 kuni 31. märtsini 2012. Kuni vee erikasutusloa muutmise või muutmisest keeldumise otsuse tegemiseni on igaühel õigus esitada oma põhjendatud ettepanekuid ja vastuväiteid vee erikasutusloa muutmise  taotlusmaterjalide kohta Keskkonnaameti Põlva-Valga-Võru regioonile (Kalevi 1 a, Räpina linn, 64504). Materjalidega saab tutvuda tööpäeviti Põlva-Valga-Võru regiooni Räpina kontoris, Kalevi 1a, Räpina, info tel 799 0900 või e-post polva@keskkonnaamet.ee.